Origami frymëzon inxhinierët
Inxhinierët janë duke marrë idenë e kësaj forme të lashtë të artit japonez për ndërtimin e robotëve
Origami - arti i lashtë japonez i krijimit të figurave përmes palosjes së letrës, është i njohur mes të tjerash për krijimin e lejlekëve, krahët e të cilëve përplasen, apo bretkosave që kërcejnë. Inxhinierët sot janë duke marrë idenë e origamit, për ndërtimin e robotëve. Ky robot trekëndor prej origami është 6 milimetra i trashë dhe peshon vetëm 26 gramë. Sikurse tek legot trikëndore, inxhinierët mund të bashkojnë module të ndryshme për krijimin e robotëve të të gjitha formave gjeometrike. Përkulshmëria karakteristike bën që ato të mund të rrëshqasin nëpër hapësira të vogla dhe pastaj të shfaqen në formën e piramidës me shumë faqe, për të kryer të gjitha llojet e detyrave. Studjuesit në Institutin Federal të Tekonologjisë në Zvicër, EPFL -- janë duke punuar për këtë lloj të ri robotësh. - thotë studiuesi. Modulet e ndryshme mund të palosen në forma të pafund. Këta robotë nuk janë të kushtueshëm, ata krijohen me lehtësi dhe mund të prodhohen në mënyrë masive. Studjuesit thonë se sistemi i zhdërvjellët i krijimit me origami që ka veti të shumta do ta zgjerojë përdorimin e robotëve edhe në fusha të tjera, si ndërveprimi mes njerëzve dhe robotëve.